Μπέργκερ με ψάρι ψητό και «ρώσικη» με αβοκάντο
Ένα πρωτότυπο μπέργκερ με ψάρι, αβοκάντο και ρώσικη σαλάτα με αβοκάντο. Σίγουρα πολύ διαφορετικό και πιο ελαφρύ από τα κανονικά μπέργκερ. Μια γευστική έκπληξη!
8 ψωμάκια για μπέργκερ ή σάντουιτς της αρεσκείας μας, 4 μεσαία φιλέτα (ή 1 μεγάλο), συνολικά 650 - 700 γρ., από φρέσκο ή κατεψυγμένο ψάρι, λίγο ελαιόλαδο για το ψάρι, 1/2 κουτ. γλυκού ξερή ρίγανη, 3 κουτ. σούπας χυμός λεμονιού, 1 ξερό φύλλο δάφνης, 1 κουτ. σούπας άνηθος, χοντροκομμένος, 4 κουτ. σούπας εξαιρετικό παρθένο ελαιόλαδο, 3 ίνες κρόκος Κοζάνης (σαφράν), διαλυμένες σε 1 κουταλιά ζεστό νερό, 1 μέτριο αβοκάντο, καθαρισμένο και χοντροκομμένο, 1 κουτ. σούπας μουστάρδα πικάντικη, 1 μικρό καρότο + 1/4 μεσαίο φινόκιο, βρασμένα για 10΄ και 5΄ αντίστοιχα και ψιλοκομμένα, αλάτι, πιπέρι
Για το μπέργκερ με ψάρι ψητό και «ρώσικη» με αβοκάντο, χτυπάμε όλα τα υλικά στο μούλτι μέχρι να ενωθούν σε μια σχεδόν ομοιόμορφη σάλτσα.Κόβουμε τα 4 φιλέτα του ψαριού στα 2 (ή το μεγάλο φιλέτο σε 8 ισομεγέθη κομμάτια).Τα βάζουμε σε ένα ρηχό σκεύος το ένα δίπλα στο άλλο, τα περιχύνουμε με το μισό λαδολέμονο, σκεπάζουμε με μεμβράνη και βάζουμε το σκεύος στο ψυγείο για 30΄ - 1 ώρα.Σουρώνουμε το υπόλοιπο λαδολέμονο σε ένα μικρό σκεύος, το βάζουμε ξανά στο μούλτι, προσθέτουμε το αβοκάντο, τη μουστάρδα, αλατοπίπερο και τα χτυπάμε μέχρι να γίνουν ένας ομοιόμορφος πολτός.Βάζουμε σε ένα σκεύος που να κλείνει τον πολτό, προσθέτουμε το καρότο και το φινόκιο, ανακατεύουμε και τα βάζουμε στο ψυγείο μέχρι να τα χρειαστούμε.Ανάβουμε το γκριλ του φούρνου ώστε να ζεσταθεί ή προθερμαίνουμε τον φούρνο στον αέρα στους 180° C ή στις αντιστάσεις στους 220° C (πρέπει να είναι καυτός όταν βάλουμε το ψάρι, για να ψηθεί και να κάνει κρούστα χωρίς να «βράσει» και να αποβάλει τους χυμούς του).Πετάμε τη μαρινάδα, αλείφουμε τα κομμάτια ψαριού με λίγο λάδι, αλατοπιπερώνουμε και τα βάζουμε σε ένα ταψάκι που να τα χωράει ακριβώς.Τα ψήνουμε για 6 λεπτά στις αντιστάσεις ή στον αέρα ή 5 λεπτά στο γκριλ, τα γυρνάμε και ψήνουμε για άλλα 4 λεπτά στις αντιστάσεις ή στον αέρα ή 3 λεπτά στο γκριλ.Τα τελευταία 3 λεπτά του ψησίματος βάζουμε και τα ψωμάκια κομμένα στη μέση να ζεσταθούν.Βγάζουμε τα φιλέτα από τον φούρνο και τα πασπαλίζουμε με την ξερή ρίγανη.Αλείφουμε τα ψωμάκια εσωτερικά με τη «ρώσικη».Μοιράζουμε τα φιλέτα του ψαριού στα ψωμάκια.Σερβίρουμε 2 μπέργκερ (ή 4 ανοιχτά ψωμάκια με ψάρι) σε κάθε πιάτο και συνοδεύουμε με πράσινη σαλάτα.
Αβοκάντο,Καρότα,Ψάρι,Light